สวัสดีครับ ผมมีอะไรกับแฟนแต่ไม่ได้สวมถุงยางไม่มีการหลั่งภายใน เดือนนี้แฟนผมประจำเดือนไม่มา แต่มีอาการเจ็บนมเหมือนจะเป็นประจำเดือน และตกขาวก็ปกติไม่ได้มีสีเขียวเหลือง แบบนี้มันหมายความว่าไงครับ
สวัสดีค่ะ การมีเพศสัมพันธ์ ไม่ได้สวมถุงยางไม่มีการหลั่งภายใน ยังสามารถทำให้เกิดการตั้งครรภ์ได้ประมาณ 4-20% จึงไม่ควรใช้วิธีดังกล่าวเพื่อคุมกำเนิด ควรใส่ถุงยางอนามัยหรือกินยาคุมแบบแผงรายเดือนป้องกันไว้ก่อนประจำเดือนที่ไม่มาเกิน 35 วันถือว่าช้าผิดปกติ และอาจมีสาเหตุมาจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์ทำงานผิดปกติควรซื้อชุดตรวจครรภ์ทางปัสสาวะมายืนยันเองเบื้องต้น ให้ผลบวกได้ตั้งแต่ 10-14 วันหลังปฏิสนธิ การมีตกขาวและเจ็บนมไม่ใช่อาการที่จำเพาะเจาะจงต่อการตั้งครรภ์ หากให้ผลลบ แต่ประจำเดือนก็ยังไม่มา ควรไปยืนยันที่รพ.อีกครั้ง